Številka: 007-11/2017

Datum: 8. 5. 2017

**MESTNEMU SVETU**

**MESTNE OBČINE PTUJ**

**Zadeva: Predlog Sklepa o ukinitvi statusa grajenega javnega dobra za nepremičnino katastrska občina 367 Grajenščak parcela 795/4**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15), predlagam mestnemu svetu v obravnavo in sprejem predlog Sklepa o ukinitvi statusa grajenega javnega dobra za nepremičnino katastrska občina 367 Grajenščak parcela 795/4.

**Miran SENČAR,**

**župan Mestne občine Ptuj**

Prilogi:

* predlog sklepa z obrazložitvijo

|  |  |
| --- | --- |
|  |  |

**Predlog**

**Maj 2017**

Na podlagi 23. člena Zakona o graditvi objektov (Uradni list RS, št. 102/04 - uradno prečiščeno besedilo, 92/05 - ZJC-B, 111/05 - odl. US, 93/05 - ZVMS, 120/06 - odl. US, 126/07, 108/09, 61/10 - ZRud-1, 76/10 - ZRud-1A, 20/11 - odl. US, 57/12, 110/13, 101/13 - ZDavNepr, 22/14 - odl. US in 19/15) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_, sprejel naslednji

**S K L E P**

**o ukinitvi statusa grajenega javnega dobra za nepremičnino**

**katastrska občina 367 Grajenščak parcela 795/4**

1. člen

S tem sklepom se ukine status grajenega javnega dobra na nepremičnini katastrska občina 367 Grajenščak parcela 795/4 (ID 6674219).

2. člen

Nepremičnina iz 1. člena tega sklepa postane last Mestne občine Ptuj.

3. člen

Ta sklep začne veljati naslednji dan po objavi v Uradnem vestniku Mestne občine Ptuj.

Številka: 007-11/2017

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazložitev:**

Pri nepremičnini katastrska občina 367 Grajenščak parcela 795/4 je vpisano javno dobro, v naravi pa predmetna nepremičnina (površine 375 m2) predstavljata opuščeno pot.



Skladno z določilom prvega odstavka 23. člena Zakona o graditvi objektov se lahko že obstoječi status grajenega javnega dobra lokalnega pomena odvzame z odločbo, ki jo na podlagi sklepa pristojnega občinskega organa po uradni dolžnosti izda tisti upravni organ, ki je status podelil. Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je za sprejem predloženega sklepa pristojen Mestni svet Mestne občine Ptuj.

Ob ugotovitvi, da navedena nepremičnina več ne služi namenu, za katerega je bilo javno dobro vzpostavljeno in da je za nakup predmetne nepremičnine podan interes, menimo, da za ukinitev statusa grajenega javnega dobra ni zadržkov.

Po sprejemu predloženega sklepa in izdaji odločbe, s katero se bo omenjeni nepremičnini status grajenega javnega dobra odvzel, bo nadalje možna izvedba prodaje zainteresiranim v skladu s predpisi o razpolaganju s stvarnim premoženjem.

Glede na podano obrazložitev predlagam Mestnemu svetu Mestne občine Ptuj, da sprejme sklep v predloženi vsebini.

Pripravila:

Nina M. Ogrizek

Miran SENČAR,

župan Mestne občine Ptuj